MONTECATINI Ta' A. CREMONA Lil ħabibi Toni Buttigieg li flimkien miegħu għaddejt ri ġranet tas-sajf f'Montecatini, Taħt xemx sajfija fl-isbaħ saltna tagħha, ġenna ċkejkna ta' l-art — għajjien mid-dwejjaq tal-ġisem u tar-ruħ — bl-ilma tas-saħħa għandek jien ġejt il-lum sabiex nitrejjaq. Fik donnha twieldet in-Natura u magħha Int bqajt imgħannqa sabiex b'ġidek tfejjaq hawnhekk il-qalb marida, hawn fejn tilqagħha sodda ta' ħdura u jmut il-ħsieb imdejjaq, Hawn jien fil-mogħdijiet bil-ward imżejna u bis-siġar li jimxu dejjem miegħi fik xrobt il-ħajja ġdida mill-egħwejna. Hawn jien inħares lejn il-wilġa u t-tliegħi jħaddru sfiq inħoss jien fik li bejnna hemm xi Rabta moħbija qalb il-friegħi, Montecatini,